Author: Stanislav Madro
Last saved by: agenda0
Company: AGF

(N á v r h)

N A R I A D E N I E   V L Á D Y
Slovenskej republiky

z     . júna 2001

o poskytovaní zahraničného príspevku v cudzej mene zamestnancom pôsobiacim
 v mierových misiách 

	Vláda Slovenskej republiky podľa § 267 ods. 1 písm. b) Zákonníka práce č. 65/1965 Zb. v znení zákona č. 88/1968 Zb., zákona č. 153/1969 Zb., zákona č. 100/1970 Zb., zákona  č. 20/1975 Zb., zákona č. 72/1982 Zb., zákona č. 111/1984 Zb., zákona č. 22/1985 Zb., zákona č. 52/1987 Zb., zákona č. 98/1987 Zb., zákona č. 188/1988 Zb., zákona č. 3/1991 Zb., zákona č. 297/1991 Zb., zákona č. 231/1992 Zb., zákona č. 264/1992 Zb., zákona Národnej rady Slovenskej republiky č. 10/1993 Z. z., zákona Národnej rady Slovenskej republiky                 č. 275/1993  Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 90/1996 Z. z., zákona Národnej rady Slovenskej republiky č. 206/1996 Z. z., zákona Národnej rady Slovenskej republiky č. 330/1996 Z. z., zákona         č. 379/1997 Z. z., zákona č. 43/1998 Z. z., zákona č. 190/1998 Z. z., zákona č. 297/1999 Z. z., zákona č. 95/2000 Z. z., zákona č. 244/2000 Z. z., zákona č. 245/2000 Z. z. a zákona              č. 158/2001 Z. z. v oblasti odmeňovania zamestnancov vyslaných do zahraničia nariaďuje:

§ 1

Predmet úpravy 

Toto nariadenie upravuje poskytovanie zahraničného príspevku v cudzej mene (ďalej len „zahraničný príspevok“) zamestnancom pôsobiacim v zahraničí v rámci zabezpečenia mierových misií,  o vyslaní ktorých rozhodla vláda Slovenskej republiky alebo s vyslaním ktorých vyslovila súhlas Národná rada Slovenskej republiky  (ďalej len „mierová misia“). 

§ 2

Zahraničný príspevok

(1) Zahraničným príspevkom sa na účely tohto nariadenia rozumie plnenie poskytované v cudzej mene zamestnancom pôsobiacim v mierových  misiách podľa § 1.

(2) Zamestnancom odmeňovaným podľa osobitného predpisu), ktorí pôsobia v mierových misiách,  patrí aj zahraničný príspevok podľa tohto nariadenia. Zahraničný príspevok patrí odo dňa prekročenia štátnej hranice Slovenskej republiky pri nástupe k mierovej misii v zahraničí, do dňa prekročenia štátnej hranice Slovenskej republiky pri trvalom návrate z mierovej misie do Slovenskej republiky.

) Zákon č. 143/1992 Zb. o plate a  odmene za pracovnú pohotovosť v  rozpočtových                  a  v niektorých ďalších organizáciách a orgánoch v znení neskorších predpisov.

 (3) Zamestnancom pôsobiacim v mierových misiách patrí zahraničný príspevok mesačne v závislosti od náročnosti vykonávanej činnosti takto
a)  zamestnancom vykonávajúcim činnosti pri zabezpečovaní zdravotnej starostlivosti   vyžadujúce vysokoškolské vzdelanie 900 – 2200 USD, 
b) zamestnancom vykonávajúcim činnosti pri zabezpečovaní zdravotnej starostlivosti vyžadujúce úplné stredné vzdelanie, vyššie odborné vzdelanie alebo bakalárske vzdelanie 600 – 1600 USD,
c) zamestnancom vykonávajúcim pomocné činnosti pri zabezpečovaní zdravotnej starostlivosti 500 – 1000 USD,
d) zamestnancom vykonávajúcim odborné technicko-ekonomické činnosti vyžadujúce vysokoškolské vzdelanie 800 – 1500 USD,
e) zamestnancom vykonávajúcim odborné technicko-ekonomické činnosti vyžadujúce úplné stredné vzdelanie 600 – 1300 USD,
f) zamestnancom vykonávajúcim pracovné činnosti s prevahou fyzickej práce vyžadujúce stredné vzdelanie 500 – 1100 USD.

(4) Pre jednotlivých zamestnancov  zahraničný príspevok určuje minister obrany Slovenskej republiky v rámci rozpätia podľa odseku 3.  

(5) Ak zamestnanci pôsobiaci v mierových misiách čerpajú riadnu dovolenku na území pôsobenia mierovej misie, patrí im zahraničný príspevok aj za toto obdobie. 

§ 3

	Toto nariadenie nadobúda účinnosť  1. júla  2001.